el el el el el el el el el el el el el el el el el el el el el el el en el el el el el el el en ce ru ru fr el el el el el el el el el el el el el el el el el el el el el el el el nl ko en en fr en en en fr en en en de en mk el el el en el el el el la en el el el en el el el en el el el el el en el el el el el el el el el el el el fr el el el en el el nb el el el el el en el el en el el en el el en el el en el el en el el en el el en el el en el el en el el en el el en el el el el el el el el el el en el el el en el el el en el el en el el en el el el en el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el
Αυτό το λήμμα αφορά στον Δήμο του Ν. Αττικής. Για τον ομώνυμο Δήμο του Ν. Ιωαννίνων, δείτε: Δήμος Περάματος Ιωαννίνων. Για άλλες χρήσεις, δείτε: Πέραμα (αποσαφήνιση).
Το λήμμα δεν περιέχει πηγές ή αυτές που περιέχει δεν επαρκούν. Μπορείτε να βοηθήσετε προσθέτοντας την κατάλληλη τεκμηρίωση. Υλικό που είναι ατεκμηρίωτο μπορεί να αμφισβητηθεί και να αφαιρεθεί.
Το Πέραμα είναι προάστιο του Πειραιά και αποτελεί το δυτικότερο άκρο του Πολεοδομικού Συγκροτήματος Αθηνών-Πειραιώς.
δεδομένα (π • σ • ε )
Το Πέραμα είναι μια περιοχή χαρακτηριστικά βραχώδης. Μάλιστα, το έδαφος του παρουσιάζει κλίσεις που σε μερικά σημεία ξεπερνούν το 30%. Ο δήμος αναπτύσσεται από την επιφάνεια της θάλασσας μέχρι το υψόμετρο των 266 μέτρων (κορυφή Αγίας Τριάδας), και συμπεριλαμβάνει κομμάτια και από τις δύο πλαγιές του Αιγάλεω.
Κατά την αρχαιότητα η περιοχή του Περάματος είχε την ονομασία Αμφιάλη. Σε μία από τις κορυφές του όρους Αιγάλεω που εντάσσονται στο Δήμο Περάματος, θεωρείται πως βρισκόταν η θέση από την οποία ο Πέρσης αυτοκράτορας Ξέρξης παρακολούθησε τη ναυμαχία της Σαλαμίνας (480 π.Χ.). Η κορυφή αυτή αποκαλείται από τους κατοίκους «Θρόνος τού Ξέρξη».
Το σύγχρονο Πέραμα αποκτά τη μορφή μικρού οικισμού τη δεκαετία του 1920 μετά τη Μικρασιατική Καταστροφή, όταν οικογένειες Μικρασιατών προσφύγων από το Φανάρι Δέρκων Κωνσταντινούπολης και από το Ικόνιο της Μικράς Ασίας[1] εγκαθίστανται στην περιοχή. Το Νέο Ικόνιο Περάματος δημιουργήθηκε και έλαβε το όνομά του από τους Μικρασιάτες πρόσφυγες που προέρχονταν από την πόλη Ικόνιο της Μικράς Ασίας.[2] Το 1928 ιδρύονται τα πρώτα ναυπηγεία του Περάματος[3]. Αυτό είχε ως αποτέλεσμα την άφιξη νέων κατοίκων, ως επί το πλείστον νησιωτών και Μικρασιατών.[4][5]
Το 1934 ιδρύθηκε η Κοινότητα του Περάματος, με απόσπασή της από το Δήμο Πειραιά, ενώ 30 χρόνια αργότερα, το 1964, το Πέραμα αναγνωρίζεται ως Δήμος. Η εξέλιξη αυτή αντανακλά και την αύξηση του πληθυσμού των κατοίκων του Περάματος στο δεύτερο μισό του 20ού αιώνα. Ο οικισμός Νέον Ικόνιο αρχικά αποσπάστηκε από το Δήμο Πειραιώς και προσαρτήθηκε στην κοινότητα (1934), το 1937 προσαρτήθηκε στο γειτονικό Δήμο του Αγίου Γεωργίου για να επιστρέψει ξανά το 1966. Η παρουσία, μέχρι τη δεκαετία του '60, αρκετών παραθαλάσσιων ταβερνών και λαϊκών νυχτερινών κέντρων αντανακλά το λαϊκό χαρακτήρα της περιοχής που διατηρείται μέχρι τις μέρες μας. Χαρακτηριστικό σημείο στις αναμνήσεις των κατοίκων του Περάματος από εκείνη την εποχή αποτελεί το τραμ που μέχρι το 1977 εκτελούσε τη γραμμή Πειραιάς - Πέραμα. Το τρενάκι αυτό, εκτός από βασικό μέσο συγκοινωνίας, ταυτόχρονα αποτελούσε σύμβολο της περιοχής του Περάματος[1]. Με το πρόγραμμα επεκτάσεων του Τραμ Αθήνας, προβλέπεται η επαναφορά του με γραμμή που θα ξεκινάει από το ΣΕΦ και μέσω Πειραιά θα καταλήγει στο Πέραμα.
Το Πέραμα χαρακτηρίζεται ως "πόλη της ναυτοσύνης" και για το λόγο αυτό λειτουργεί στο Δήμο και Μουσείο Ναυτικής Παράδοσης.
Το Πέραμα είναι γνωστό για την παρουσία και τη δραστηριοποίηση σε αυτό της Ναυπηγοεπισκευαστικής Ζώνης. Η ζωή στο Πέραμα είναι στενά συνδεδεμένη με την δραστηριότητα της ναυπηγοεπισκευαστικής ζώνης. Η πλειοψηφία των κατοίκων της περιοχής εργάζεται στα ναυπηγεία του Περάματος. Ωστόσο η Ναυπηγοεπισκευαστική Ζώνη αποτελεί έναν από τους πιο επικίνδυνους εργασιακούς χώρους στην Ευρώπη με μεγάλο αριθμό εργατικών ατυχημάτων και δυστυχημάτων με πιο πρόσφατο μαζικό δυστύχημα αυτό της 24 Ιουλίου 2008 [7]. Χαρακτηριστική είναι επίσης η καταπάτηση βασικών δικαιωμάτων των εργαζομένων στη Ζώνη[8]. Λόγω της συγκεκριμένης κατάστασης συχνά πραγματοποιούνται κινητοποιήσεις εργαζομένων στο Πέραμα, ενώ την κατάσταση έχει στιγματίσει και το συγκρότημα Active Member, ένα από τα πιο σημαντικά Hip Hop-Low Bap συγκροτήματα στην Ελλάδα, τα μέλη του οποίου είναι κάτοικοι Περάματος, με το τραγούδι Είναι Θυσία.
Ο δήμος Περάματος ανήκει διοικητικά στην Περιφερειακή ενότητα Πειραιώς της Περιφέρειας Αττικής.
Η Κοινότητα Περάματος ιδρύθηκε στις 7 Μαΐου 1933.
Εκλεγμένος ή διορισμένος Κοινοτάρχης (Α: Αιρετός, Δ: Διορισμένος)
Τελευταίος πρόεδρος της Κοινότητας Περάματος και πρώτος δήμαρχος.
Ο Δήμος ιδρύθηκε στις 19 Απριλίου 1963.
Εκλεγμένος ή διορισμένος δήμαρχος (Α: Αιρετός, Δ: Διορισμένος)
Κωνσταντίνος Κωττάκης (Δ) (Συνταγματάρχης, απεβίωσε τον Σεπτέμβριο του 1976[10])
Διορισμένος από τη χούντα.
Υπηρεσιακός, διορισμένος από την κυβέρνηση εθνικής ενότητας.
Πρώτος αιρετός (νικητής των εκλογών του 1975) δήμαρχος μεταπολιτευτικά. Επανεκλογή το 1978. Απεβίωσε εν ενεργεία.
Κέρδισε τις εκλογές του 1986.
Νικητής των εκλογών του 1990.
Κέρδισε τις εκλογές του 1994 και του 1998.
Κέρδισε τις εκλογές του 2002.
Κέρδισε τις εκλογές του 2006.
Κέρδισε τις εκλογές του 2010.
Νικητής των εκλογών του 2014. Επανεκλογή το 2019.
Α.Ο. Νέο Ικόνιο Περάματος
Α.Σ. Αναγέννηση Νέου Ικονίου Περάματος
Ναυτικός Αθλητικός Όμιλος Περάματος
1.Το τελευταίο τρενάκι έκανε τη διαδρομή Πέραμα - Πειραιάς στις 4 Απριλίου 1977, το απόγευμα της Μεγάλης Δευτέρας εκείνης της χρονιάς.
2.Το Πέραμα τιμά ως πολιούχο τον προστάτη των ναυτικών, Άγιο Νικόλαο και τον εορτάζει πανηγυρικά όπως ολόκληρη η χριστιανοσύνη στις 6 Δεκεμβρίου.
↑ Ικόνιο, η αγιοτόκος πρωτεύουσα της Λυκαονίας, Άρθρο της Ένωσης Μικρασιατών Φοιτητών
↑ Γιάννης Παπαοικονόμου, Πέραμα μικρή συμβολή στην ιστορία του, Αθήνα, Εκδόσεις Ποιήματα των Φίλων, 2004.
↑ περ. Ψυττάλεια, τευχ. 1-11 (1985-1988) και Κουτελάκης Χαρ., Φωσκόλου Αμ., Πειραιάς και συνοικισμοί, Αθήνα 1991, έκδ. ΕΣΤΙΑ Δ. Κολλάρου
↑ Ελίζα Παπαδοπούλου και Γ. Μ. Σαρηγιάννης, Συνοπτική έκθεση για τις προσφυγικές περιοχές του Λεκανοπεδίου Αθηνών, Αθήνα, ΕΜΠ, 2006.
↑ Γιάννης Παπαοικονόμου, Πέραμα μικρή συμβολή στην ιστορία του, Αθήνα, Εκδόσεις Ποιήματα των Φίλων, 2004. ISBN 960-86954-5-7.
↑ ΕΛΣΤΑΤ. «ΑΠΟΤΕΛΕΣΜΑΤΑ ΑΠΟΓΡΑΦΗΣ ΠΛΗΘΥΣΜΟΥ ΚΑΤΟΙΚΙΩΝ ΕΛΣΤΑΤ 2021 19.07.2022» (PDF).
↑ Ριζοσπάστης, Επνιξαν στο αίμα τη Ναυπηγοεπισκευαστική
↑ «Χωρίς περίθαλψη οι εργαζόμενοι στην Ναυπηγοεπισκευαστική». Αρχειοθετήθηκε από το πρωτότυπο στις 24 Νοεμβρίου 2011. Ανακτήθηκε στις 8 Ιουλίου 2009.